La publicació de dades de la Direcció General de Carreteres és una aposta d'innovació establerta per la Generalitat, mitjançant l'OpenData, que l'Oficina Tècnica de la Direcció General de Carreteres ha dut a terme a través de dos canals: la web i els serveis web.
Abans de fer la publicació, cal establir uns criteris de procediment.
Així doncs, s'han establert les etapes següents:
Els formats GML, KML WMS, WFS i CSW són productes de la tasca desenvolupada per l'Open Geospatial Consortium (OGC), que és una organització d'abast mundial, de consens voluntari i sense ànim de lucre, orientada a la creació d'estàndards oberts i interoperables dins dels sistemes d'informació geogràfica.
Un Web Map Service permet visualitzar informació geogràfica georeferenciada a través del web i presenta la informació, que pot ser de tipus vectorial o ràster, en capes, que se superposen per generar un mapa determinat, segons un ordre i uns valors de transparència.
Aquest servei es pot invocar amb un navegador web, quan sol·licita una petició, en forma d'enllaç o amb un programa de GIS.
El servidor WMS rep la petició, la processa i torna la resposta al client.
Aquesta resposta és una imatge digital en format PNG, GIF o JPG.
El servei de publicació d'objectes és un servei que permet recuperar i modificar les entitats geogràfiques vectorials des de múltiples serveis remots.
Ofereix una interfície de comunicació que permet interactuar amb els mapes que proporciona l'estàndard WFS com, per exemple, editar els polígons que ens ofereix el servei WFS o analitzar una capa amb criteris geogràfics.
Així la persona usuària o el servei web pot combinar, utilitzar i gestionar informació sobre els fenòmens que formen el mapa, sempre que compleixin els requeriments següents:
El servei de cerca de catàleg (CSW) és un servei d'accés a la informació estructurada segons les metadades.
És a dir, ofereix a les persones usuàries la possibilitat de localitzar i accedir a la informació mitjançant un catàleg.
D'altra banda, permet que els productors o responsables de la informació geogràfica puguin publicar-la i posar-la a l'abast dels usuaris.
També ha de complir el principi de la interoperabilitat ordenat pels estàndards de l'OGC
El procediment de publicació de les dades es mostra en el gràfic següent:
Un cop validada la informació editada a l'Oracle corporatiu, s'obre el projecte GeoMedia (o geoworkspace) ja preparat per publicar el graf, on es troben definides les consultes amb les capes triades, i s'exporten als formats Shape i GML que seran enviades al responsable de publicació de la web.
Igualment, es genera una exportació de les dades al format GeoMedia SmartStore per enviar-les al responsable de sistemes per substituir-les en el servei WFS.
De manera similar, s'obre l'altre projecte GeoMedia (o geoworkspace) ja preparat per publicar el Mapa del graf, on es troben definides les consultes i les simbologies amb les capes triades, i s'exporten als formats KML i DGN, que seran enviades al responsable de publicació de la web (en el cas DGN es fa servir un arxiu de llavor ja preparat amb les simbologies correctes).
Igualment, es genera una exportació de les dades del mapa al format GeoMedia SmartStore per enviar-les al responsable de sistemes per substituir-les en el servei WMS.
En aquesta publicació s'ha tingut molt en compte generar una simbologia de les capes que es pogués veure igual en el KML en el DGN i en el WMS.
Posteriorment, es repassen les metadades del graf i del Mapa del graf, en un procés que es fa sobre l'eina MetaD de l'IDEC, i s'envien els arxius resultants al responsable de la web.
També es carreguen aquestes metadades en un format propi del GeoMedia per enviar-les a publicar a través del servei CSW.
Finalment, es repassen els document del model de dades i, en cas de modificacions, s'envien al responsable de la web per a la seva publicació.
Està previst fer aquest procediment de publicació un cop l'any, com a mínim.
Per obtenir les dades en descàrrega directa podeu accedir a la web del Departament de Territori i Sostenibilitat, a l'apartat de Serveis i Tràmit, Cartografia i Toponímia, Bases Cartogràfiques del departament:
Per accedir als serveis web cal disposar d'un programari que reconegui els estàndards d'accés de l'OpenGIS, i connectar-se als enllaços següents:
Per saber-ne més: Jan Ignasi Herrera